Nii ütles märulifilmlane Bruce Willis filmis RED - Retired, Extremely Dangerous ja....a seda mine vaata juba ise, mis edasi sai. Mina käisin isadepäeva-puhuselt lastega. Miskipärast on mõnus, parem- ja vasakvintidega retromärul alla 12-aastastele jõmmidele keelatud. Ehk seetõttu, et neil puuduvad mälestused kogu selle tähtede plejaadi eelnevatest esitustest ja nad ei oska hinnata kelmikatest klisheedest kubisevat dialoogi? Stampväljendid ja  -tegevused olid paika pandud sellise lavastajameisterlikkusega, et sisimas itsitasin kogu filmi. Lisaks Mirrenile ja Willisele Morgan Freeman, John Malkovich ja kirsina vahukooretordil lõpuks ka ehtne NippTakk, suu kõrvuni peas:D Film polnud selline jämekomöödia, alles praegu turgatas pähe ühe nähtud stseeni algallikas ja jälle naersin omaette;) Pean vist ravile minema - veel korra vaatama.  Parim oli ikkagi ballikleidis Mirren raskekuulipilduja taga, stoilise näoga tuld andmas Secret Servic´e meeste  pihta, sellest ka pilt.  Tõsiselt soovitan - kellel meeldivad vindiga filmid, minge vaatama!